
PËR PROCEDURAT E PËRZGJEDHJES DHE TË SHPËRBLIMIT TË EKSPERTËVE TË JASHTËM, PUNONJËS TË ADMINISTRATËS PUBLIKE APO JASHTË SAJ, TË CILËT DO TË ANGAZHOHEN NË KRYERJEN E INSPEKTIMIT FINANCIAR PUBLIK

Në mbështetje të nenit 100 të Kushtetutës dhe të pikës 2, të nenit 7, të ligjit nr. 112/2015, “Për inspektimin financiar publik”, me propozimin e ministrit të Financave, Këshilli i Ministrave

VENDOSI:

1. Për kryerjen e inspektimit financiar publik, në rastet e mungesës së burimeve njerëzore nga njësia përgjegjëse për inspektimin financiar publik në Ministrinë e Financave, si dhe të mbulimit të fushave specifike të inspektimit financiar publik, me vendim të Nëpunësit të Parë Autorizues angazhohen ekspertë të jashtëm, punonjës të administratës publike apo jashtë saj. 
2. Kriteret që duhet të plotësojë eksperti, punonjës i administratës publike, për t’u përzgjedhur inspektor financiar publik, janë: 
a) Të jetë i pajisur të paktën me diplomë universitare “Master i shkencave” ose ekui-valente me të;
b) Të ketë të paktën 5 (pesë) vite përvojë profesionale në njësitë publike.
3. Nuk mund të angazhohen për inspektim financiar publik ekspertët, punonjës të adminis-tratës publike, që ushtrojnë funksionet e titullarit të njësisë publike, nëpunësit autorizues, gjyqtarit, prokurorit, oficerit të policisë gjyqësore, audituesit të brendshëm dhe punonjësit të Kon-trollit të Lartë të Shtetit.
4. Kriteret që duhet të plotësojë eksperti i jashtëm i administratës publike për t’u për-zgjedhur inspektor financiar publik, janë:
a) Të jetë i pajisur të paktën me diplomë universitare “Master i shkencave” ose ekuiva-lente me të;
b) Të jetë i pajisur me licencë dhe/ose certifikatë profesionale në fushën përkatëse, sipas legjislacionit në fuqi që rregullon profesionin përkatës;
c) Të jetë i regjistruar në Qendrën Kombëtare të Regjistrimit dhe të ketë status aktiv;
ç)	 Të mos ketë detyrime të papaguara fiskale dhe të sigurimeve shoqërore;
d) Të mos jetë i dënuar me vendim gjyqësor të formës së prerë për kryerjen e një vepre penale. 
5. Në rastet e angazhimit të ekspertëve jashtë administratës publike në inspektim financiar publik, përpara caktimit, njësia përgjegjëse për inspektimin financiar publik kërkon prej tyre:
a) Një dokument që vërteton se ka plotësuar detyrimet fiskale dhe ka paguar të gjitha detyrimet e sigurimeve shoqërore, të lëshuar nga administrata tatimore për tre muajt e fundit;
b) Vërtetim nga prokuroria dhe gjykata, që nuk është në ndjekje penale, lëshuar muajin e fundit.
6. Kandidatët, që aplikojnë për t’u përzgje-dhur në listën e inspektorëve financiarë publikë, duhet të paraqesin në Ministrinë e Financave dokumentacionin e mëposhtëm:
a) Kërkesën me shkrim;
b) Fotokopjen e kartës së identitetit;
c) Të dhëna për adresën e vendbanimit, vendin e punës dhe pikat e kontaktit;
ç)	 Kopje të diplomës, listës së notave dhe një përmbledhje të edukimit, kualifikimeve dhe eksperiencës së punës; 
d) Një fotografi të përmasave 4 x 6;
dh)	 Kopje të licencave dhe/ose certifikatave profesionale në fusha dhe profesione të rregulluara me ligj;
e) Dëshmi dhe certifikata të trajnimeve e të kualifikimeve pasuniversitare;
ë) Vërtetimin nga qendra e punës për funksionin që kryen dhe lejimin në rast anga-zhimi, kur aplikanti është punonjës i adminis-tratës publike;
f) Numrin unik të identifikimit, të lëshuar nga Qendra Kombëtare e Regjistrimit, si dhe një kopje të ekstraktit historik, në rast se aplikanti është punonjës jashtë administratës publike; 
g) Një dokument që vërteton se aplikanti ka plotësuar detyrimet fiskale dhe ka paguar të gjitha detyrimet e sigurimeve shoqërore, të lëshuar nga administrata tatimore për tre muajt e fundit, në rast se aplikanti është punonjës jashtë adminis-tratës publike; 

gj) Vetëdeklarim të gjendjes gjyqësore në rast se aplikanti është punonjës jashtë administratës publike.
7. Për raste të veçanta, kur gjatë shërbimit të inspektimit financiar publik kërkohet akses në informacionin e klasifikuar në bazë të kuadrit ligjor në fuqi, inspektori financiar publik, përpara angazhimit në inspektim financiar, pajiset me certifikatën e sigurisë nga institucionet përkatëse. 
8. Përzgjedhja e inspektorëve financiarë publikë, ekspertë të jashtëm, punonjës të admi-nistratës publike apo jashtë saj, kryhet nga një komision i ngritur me urdhër të ministrit të Financave, i cili ka për detyrë të shqyrtojë doku-mentacionin e paraqitur dhe të hartojë listën e kandidatëve që plotësojnë kriteret e përcaktuara në këtë vendim, të cilën ia paraqet për miratim ministrit të Financave.
9. Datat e shpalljes së përzgjedhjes së inspektorëve financiarë publikë, ekspertë të jashtëm, punonjës të administratës publike apo jashtë saj, afati dhe procedurat e aplikimit caktohen me urdhër të ministrit të Financave. 
10. Inspektorët financiarë publikë, ekspertë, punonjës të administratës publike, janë të detyruar të angazhohen në misione inspektimi financiare publike, në çdo kohë dhe pa u penguar nga eprorët apo drejtuesit e institucioneve respektive. Për mospërmbushjen e këtij detyrimi apo pengimin në angazhimin e kërkuar, nëpunësi i parë autorizues informon drejtuesin e institucionit ku është i punësuar punonjësi, i cili shqyrton rastin në përputhje me legjislacionin në fuqi që rregullon marrëdhënien e punës ku është i punësuar punonjësi. 
11. Inspektori financiar publik, ekspert i jashtëm, punonjës i administratës publike apo jashtë saj, për periudhën e angazhimit të tij në kryerjen e inspektimit financiar publik trajtohet financiarisht. Ky trajtim jepet i diferencuar, si më poshtë vijon:
a) Për inspektorin financiar publik, që është ekspert, punonjës i administratës publike, trajtimi financiar përfshin, krahas pagës mujore të tij, edhe shpërblimin në masën 5 000 (pesë mijë) lekë në ditë.
b) Inspektori financiar publik, që është ekspert jashtë administratës publike, shpërblehet në masën 7 000 (shtatë mijë) lekë në ditë.

c) Në rastet kur inspektori financiar publik, ekspert i jashtëm, punonjës i administratës publike apo jashtë saj, dërgohet për inspektim jashtë qendrës së tij të punës, ai trajtohet edhe me dietë, sipas kritereve të përcaktuara në aktet nënligjore në fuqi.
12. Nëpunësi i Parë Autorizues, në rastet e angazhimit në inspektim të ekspertëve të jashtëm, punonjës të administratës publike apo jashtë saj, me propozimin e drejtuesit të njësisë përgjegjëse për inspektimin financiar publik, përcakton emrat e inspektorëve financiarë publikë dhe kohëzgjatjen e inspektimit financiar publik në përputhje me vështirësinë dhe volumin e punës. Fillimisht angazhohen inspektorët financiarë publikë, ekspertë të jashtëm, punonjës të administratës publike, dhe, në mungesë të tyre, inspektorët financiarë publikë, ekspertë të jashtëm, punonjës jashtë administratës publike. 
13. Shpërblimi i inspektorëve financiarë publikë, ekspertë të jashtëm, punonjës të administratës publike apo jashtë saj, sipas pikës 11, të këtij vendimi, kryhet me miratimin e Nëpunësit të Parë Autorizues.
14. Efektet financiare, që rrjedhin nga kostoja e angazhimit të inspektorëve financiarë publikë, ekspertë të jashtëm, punonjës të administratës publike apo jashtë saj, përballohen nga fondet e miratuara në buxhetin vjetor të Ministrisë së Financave.
15. Vendimi nr. 492, datë 6.7.2011, i Këshillit të Ministrave, “Për shpërblimin e inspektorit financiar publik”, shfuqizohet.
16. Ngarkohet Ministria e Financave për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

